**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*KLASA: 021-05/20-01/23*

*URBROJ: 2117/07-01/20-01*

**Z A P I S N I K**

**sa 23. (dvadesettreće) sjednice Općinskog vijeća**

**O P Ć I N E T R P A N J**

**Mjesto održavanja***: Prostorije Općine Trpanj, Vijećnica ,*

**Datum održavanja**: *31. srpnja 2020. godine .*

**Vrijeme održavanja**: od 17,30 h do 19,00 h

Predsjednik Općinskog Vijeća Josip Nesanović (u daljnjem tekstu : predsjednik) pozdravlja i utvrđuje da su sjednici Općinskog Vijeća ( u daljnjem tekstu : Vijeće)

**NAZOČNI** : Antonija Mirko, Dijana Grlica, Tonči Jelaš, Joško Mačela

**IZOČNI**: Jakov Begović, Davor Jurišić, Nenad Tomić , Jakov Milinović

**OSTALI NAZOČNI**: Jakša Franković – načelnik Općine Trpanj, Nada Ivanković, pročelnica JUO, Ante Miloslavić, dir. Izvor Orah d.o.o., Renata Ivandić dir. Komunalno Trpanj d.o.o.

Predsjednik Vijeća predlaže slijedeći

*Dnevni red*

1. Aktualni sat

2. Usvajanje zapisnika sa 22. sjednice Općinskog vijeća

3. Donošenje Godišnjeg izvještaja o izvršenju Proračuna Općine Trpanj za 2019.godinu

4. Razmatranje Izvješća o obavljenoj financijskoj reviziji Općine Trpanj za 2019.g.

5. Donošenje Odluke o izmjeni Odluke o privremenim keficijentima za obračun plaće službenika i namještenika u Jedinstvenom upravnom odjelu

6. Donošenje odluke o izmjeni Odluke o privremenim keficijentima za obračun plaće općinskog načelnika

Nakon predloženog dnevnog reda predsjednik predlaže izmjenu, na način da prva točka ( Aktualni sat) postane zadnja točka dnevnog reda, a druga točka postane prva točka i tako redom. Nakon provedenog glasovanja svi nazočni vijećnici su se složili s prijedlogom pa je jednoglasno utvrđen slijedeći

***Dnevni red***

* Usvajanje zapisnika sa 22. sjednice Općinskog vijeća
* Donošenje Godišnjeg izvještaja o izvršenju Proračuna Općine Trpanj za 2019.godinu
* Razmatranje Izvješća o obavljenoj financijskoj reviziji Općine Trpanj za 2019.g.
* Donošenje Odluke o izmjeni Odluke o privremenim keficijentima za obračun plaće službenika i namještenika u Jedinstvenom upravnom odjelu
* Donošenje odluke o izmjeni Odluke o privremenim keficijentima za obračun plaće općinskog načelnika
* Aktualni sat

**Ad.1.) Usvajanje zapisnika sa 22. sjednice Općinskog vijeća**

Nakon provedenog glasovanja jednoglasno donesen je slijedeći

**ZAKLJUČAK**

Usvaja se zapisnik sa 22. sjednice Općinskog vijeća .

**Ad.2.) Donošenje Godišnjeg izvještaja o izvršenju Proračuna Općine Trpanj za 2019. godinu**

Načelnik daje uvodnu riječ ističući kako je Zakonom o proračunu propisana obveza sastavljanja i podnošenja predstavničkom tijelu jedinice lokalne samouprave polugodišnjeg i godišnjeg izvještaja o izvršenju proračuna za tekuću godinu.

Dodaje kako je financiranje javnih rashoda Općine Trpanj tijekom izvještajnog razdoblja izvršeno temeljem Proračuna Općine Trpanj za 2019. g. i projekcija za 2020. i 2021. g. , usvojenih na 11. sjednici Općinskog vijeća.Ukupni prihodi u 2019. god. Ostvareni su u iznosu od 4 236 662,36 kn što u odnosu na plan za 2019. g. čini povećanje od 7,03 % i povećanje od 6,24 % u odnosu na ostvarenje u istom razdoblju 2018. god.

U strukturi ukupno ostvarenih prihoda , prihodi poslovanja sudjeluju s udjelom od 99,85 %, a prihodi od prodaje nefinancijske imovine iznose 6 385,82 kn ili 0,15 % .

Nadalje načelnik opširno obrazlaže stavke i dijelove proračuna .

Nakon diskusije i provedenog glasovanja jednoglasno je donesen slijedeći

**ZAKLJUČAK**

Donosi Godišnji izvještaj o izvršenju Proračuna Općine Trpanj za 2019. god.

**Ad.3.) Razmatranje Izvješća o obavljenoj financijskoj reviziji Općine Trpanj**

**za 2019. g.**

Predsjednik ukratko obrazlaže mišljenje revizora koje je detaljno obrazloženo u Izvješću.

Upoznaje kako će se po svim ključnim stavkama koje su istaknute kao manjkavosti (popis imovine ,popis komunalne infrastrukture, javne površine, povećanje jednostavne nabave i objava registar ugovora, ....) biti korigirane što prije, odnosno već se krenulo s tim. Nastavlja kako će se i nadalje raditi na usklađenju imovine u bilanci i popisa imovine što je trenutno u lošoj situaciji.

Nakon kraće rasprave provedeno je glasovanje i donesen je slijedeći

Antonija Mirko traži objašnjenje vezano za javne površine odnosno zašto nisu naplaćene u 100% - tnom broju, te da li odredba "nalaže se " važi i za 2020. g. ili samo za 2019. god.

Načelnik odgovara kako odredba "nalaže se" znači da se Odluka primjenjuje uvijek, odnosno svake godine .

Predsjednik dodaje kako su javne površine ove godine odrađene u cca 90%, ono što nedostaje su sitni dijelovi dokumentacije. Rokovi nisu ispoštovani, ali u odnosu na prethodne godine pomak je veliki.

Nakon provedenog glasovanja jednoglasno je donesen slijedeći

**ZAKLJUČAK:**

Usvaja se Izvješće o obavljenoj financijskoj reviziji Općine Trpanj za 2019.

**Ad.4.) Donošenje Odluke o izmjeni Odluke o privremenim keficijentima za obračun plaće službenika i namještenika u Jedinstvenom upravnom odjelu**

Načelnik i predsjednik uvodno obrazlažu predmetnu točku dnevnog reda, navodeći kako su se stekli financijski uvjeti u proračunu za smanjnje postotka umanjenja koeficijenta za obračun plaće službenika i namještenika u JUO, učinjenim zbog financijskih poljedica COVID-a 19, sa dosadašnjih 20% na 10%, a da će se koncem rujna ponovo napraviti revizija i utvrditi da li postoje financijske mogućnosti u proračunu za ukidanje i preostalih 10 % umanjenja koeficijenta za obračun plaće službenika i namještenika u JUO (uslijed financijskih posljedica izazvanih COVID-om 19 i povrata na redovitu plaću.

Nakon provedenog glasovanja većinom glasova donesen je slijedeći

**ZAKLJUČAK:**

ODBIJA SE prijedlog Odluke o izmjeni Odluke o privremenim keficijentima za obračun plaće službenika i namještenika u Jedinstvenom upravnom odjelu.

Načelnik nakon provedenog glasovanja po prethodnoj točki dnevnog reda, načelnik povlači prijedlog Odluke o izmjeni Odluke o privremenim keficijentima za obračun plaće općinskog načelnika, te traži da se o istoj niti ne raspravlja bez obzira na eventualne rezultate glasovanja.

Predsjednik odgovara kako se dnevni red ne može mijenjati, te da će se o narednoj točki dnevnog reda ipak morati glasovati

**Ad.5.) Donošenje odluke o izmjeni Odluke o privremenim keficijentima za obračun plaće općinskog načelnika**

Predsjednik dao kratku uvodnu riječ te je provedeno glasovanje.

Nakon provedenog glasovanja donesen je slijedeći:

**ZAKLJUČAK :**

ODBIJA SE prijedlog Odluke o izmjeni Odluke o privremenim keficijentima za obračun plaće općinskog načelnika se odbija.

**Ad.6. ) Aktualni sat**

Pročelnica uz odobrenje predsjednika napušta sjednicu.

Načelnik ukratko obrazlaže novosti koje su se dogodile od posljednje sjednice. Ističe kako projekti idu naprijed ( Wifi, zgrada Dingač, Luka Trpanj ...) na jesen se nastavljju prekinuti radovi i započinjemo s novim gradilištima sukladno planu.

Načelnik upoznaje kako je aplicirano za projekt biciklističkih staza na području općina Trpanj i Orebić. Prijavitelj i nositelj projekt je Dubrovačko-neretvanska županija a partneri u projektu općine Trpanj i Orebić.

Dir. Komunalnog Trpanj, Renata Ivandić ukratko elaborira trenutno stanje u poslovanju poduzeća, naglašavajući kako je stanje s naplatom više-manje u redu , ovrhe još uvijek ne idu , a kad krenu naplata će biti još i bolja. Odvoz smeća je redovan . Krajem rujna iznijet će stanje pražnjenja kanti, te predlaže da se novčano kazni one koji odlažu smeće na nepredviđena mjesta , a nemaju svoju kantu tj. nisu je zadužili .

Predsjednik dodaje kako je i u poduzeću IZVOR ORAH d.o.o. stanje redovno. NUS kanalizacije, voda i pumpe za G. Vrućicu su ugovoreni, nastavak projektiranja ulica i uknjižba puteva je u tijeku. Imamo troškovnik za priključke na kanalizaciju. Kroz mjesec rujan će biti zaključen natječaj i moći će se krenuti u izvedbu. Opskrba vodom je relativno dobra, mada smo imali malih problema sa izmjerom, mjeri se trenutno ručno , ali i taj problem se rješava.

Predsjednik upoznaje kako se radi na projektu snimanja ( dronom) svih objekata na području općine, što bi nam uvelike pomoglo u naplati komunalne naknade i poreza . Ovim projektom uključilo bi se i snimanje groblja .

Joško Mačela pita može li se korigirati cijena vode i odvoza smeća.

Predsjednik odgovara kako po svim matematičkim izračunima cijena vode ne može biti manja. Za stanovništvo je cijena vode u Trpnju 9 kn, što je najmanja cijena od svih općina na našem području . Cijena troškova je smanjena na minimum, te ispod 9 kuna mi ne možemo ići dalje osim ako nećemo raditi sa minusom.

Sjednica je završena u 19:00 h.

Zapisnik sastavila Predsjednik općinskog vijeća

Ivana Jelaš v.r. Josip Nesanović v.r.